CELEX: 62013CN0007
Language: da
Date: 2013-01-07 00:00:00
Title: Sag C-7/13: Anmodning om præjudiciel afgørelse indgivet af Förvaltningsrätten i Stockholm (Sverige) den 7. januar 2013 — Skandia America Corporation USA, filial Sverige mod Skatteverket

23.2.2013   
            
            
               DA
            
            
               Den Europæiske Unions Tidende
            
            
               C 55/8
            
         Anmodning om præjudiciel afgørelse indgivet af Förvaltningsrätten i Stockholm (Sverige) den 7. januar 2013 — Skandia America Corporation USA, filial Sverige mod Skatteverket
   (Sag C-7/13)
   2013/C 55/12
   Processprog: svensk
   
      Den forelæggende ret
   
   Förvaltningsrätten i Stockholm
   
      Parter i hovedsagen
   
   
      Sagsøger: Skandia America Corporation USA, filial Sverige
   
      Sagsøgt: Skatteverket
   
      Præjudicielle spørgsmål
   
   
               1)
            
            
               Udgør levering af eksternt erhvervede tjenesteydelser fra et foretagendes hovedetablering i et tredjeland til dets filial i en medlemsstat, med en allokering af omkostningerne ved erhvervelsen til filialen, afgiftspligtige transaktioner, såfremt filialen indgår i en momsgruppe i medlemsstaten?
            
         
               2)
            
            
               Såfremt det første spørgsmål besvares bekræftende, skal hovedetableringen i tredjelandet da anses for en afgiftspligtig person, som ikke er etableret i medlemsstaten som omhandlet i direktivets (1) artikel 196, med den følge, at erhververen skal betale moms af transaktionerne?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem, EUT L 347, s. 1.